**GUVERNUL ROMANIEI**



**ORDONANȚĂ**

**pentru modificarea articolului 6 din Ordonanţa de urgenţă a Guvernului nr. 77/2021 privind înfiinţarea Gărzii Forestiere Naţionale**

În temeiul art. 108 din Constituția României, republicată, precum și al art. 1 pct. VIII.1 și pct. XIII din Legea nr. 134/2025 privind abilitarea Guvernului de a emite ordonanţe,

**Guvernul României** adoptă prezenta ordonanță.

**Articol unic. –** Articolul 6 din Ordonanța de urgență a Guvernului nr. 77/2021 privind înființarea Gărzii Forestiere Naționale, publicată în Monitorul Oficial al României, Partea I, nr. 645 din 30 iunie 2021, aprobată cu modificări prin Legea nr. 80/2023, cu modificările și completările ulterioare, se modifică și va avea următorul cuprins:

„**Art. 6** - Numărul maxim de posturi pentru Garda Forestieră Naţională şi instituţiile din subordine este de 842, din care:

a) Garda Forestieră Naţională, 82 de posturi, din care 45 de posturi pentru personalul cu pregătire în domeniul silvicultură şi 37 de posturi pentru persoane cu atribuţii auxiliare domeniului;

b) Gărzile forestiere, 760 de posturi, din care minimum 85% de posturi pentru personalul cu pregătire în domeniul silvicultură şi restul posturilor pentru persoane cu atribuţii auxiliare domeniului, respectiv juridic, economic, resurse umane, achiziţii, investiţii, administrativ, comunicare, IT şi audit.”

**PRIM – MINISTRU**

**ILIE-GAVRIL BOLOJAN**